ไฟแนนซ์ทูเดย์
โปรดจับตาโค้งสุดท้ายของการประชุมคณะรัฐมนตรี (ครม.)
18 ส.ค. 2554

โปรดจับตาโค้งสุดท้ายของการประชุมคณะรัฐมนตรี (ครม.) 
โดย..ภูคา
ก่อนยุบสภาในเดือน พ.ค.นี้ ยกตัวอย่างกรณีของคมนาคมที่ได้ไฟเขียวให้การบินไทยซื้อเครื่องบิน 75 ลำ ปาเข้าไปตั้ง 4 แสนกว่าล้านบาท ขณะที่กระทรวงการคลังเสนอมติพิมพ์สลากการกุศลรวดเดียวตั้ง 8,000 ล้านบาท ซึ่งที่ผ่านมาก็มีการอนุมัติให้ออกสลากเพิ่มกันบานเบอะไปแล้วรวม 68 ล้านฉบับ ได้ข่าวว่า ส่วนของสลากการกุศลที่เพิ่มโควตาใหม่ในช่วงครึ่งแรกของปี 2554 นี้ มีนิติบุคคลรายใหม่อย่างน้อย 3 รายที่งอกขึ้นมาใหม่ เพื่อมารองรับผลประโยชน์จากการจัดสรรโควตาโดยเฉพาะ แว่วว่าเป็นคนในบอร์ด แถมยังใกล้ชิดกับระดับรัฐมนตรีอีกด้วยอะแฮ่ม หมูเค้าจะหาม อย่าเอาคานมาสอดนะตะเองงงง




หลายโครงการของรัฐบาลตอนนี้ดูจะเกียร์ว่างกันขนานใหญ่ ไม่ว่าจะเป็น หมอหนี้ แก้หนี้นอกระบบ ประชาวิวัฒน์ ธนาคารไปรษณีย์ ที่ยังไม่มีข้อสรุป งานนี้ได้แต่รอลุ้นว่าประชาธิปัตย์จะได้กลับเข้ามาเป็นรัฐบาลรอบที่ 2 และ กรณ์ จาติกวณิช รมว.คลัง จะได้กลับมาเป็นขุนคลังอีกหรือไม่ ถ้ากลับมาคงได้เข็นกันอีกรอบตามหา วิบูลย์ เพิ่มอารยวงศ์ กรรมการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) หายหน้าหายตาไปจากวงการหลังงานแถลงข่าวเปิดตัวครั้งแรก ก็เงียบเข้ากลีบเมฆไปเลย ได้ข่าวว่าตอนนี้ บสย.ประกาศรับคนกันยกใหญ่คล้ายกับจะมีการจัดทัพใหม่ แต่ของแบบนี้จะว่ากันไม่ได้ เพราะยอดการรับค้ำประกันในโครงการ Portfolio Guarantee Scheme : PGS ก็โตวันโตคืน ล่าสุดทำเรื่องเข้า ครม. ขอทำโครงการระยะ 3 แล้วคร้า เป็นจำนวนเงินถึง 3.6 หมื่นล้านบาท